**Ջեֆրի Սքոլ** (անգլ.՝ Jeffrey Skoll, անգլ.՝ Jeff Skoll, հունվարի 16, 1965(1965-01-16), Մոնրեալ), կանադացի և ամերիկացի ճարտարագետ, ձեռնարկատեր, մենեջեր, ներդնող և մարդասեր, որը դասվում է, այսպես ասած, «նոր ժամանակների մարդասերների» թվին, Իբէյի առաջին ղեկավարը (մինչև 1998 թվականը), սոցիալական ձեռնարկատիրական ուղղվածություն ունեցող Սքոլ հիմնադրամի (անգլ.՝ Skoll Foundation) հիմնադիրն ու ղեկավարը, կինոպրոդյուսեր, Participant Media ընկերության և Pivot հեռուստաալիքի հիմնադիրն ու ղեկավարը։

Միլիարդատեր է, ըստ Ֆորբսի` 7-րդ ամենահարուստ կանադացին է և 134-րդ ամենահարուստ ամերիկացին։

Կենսագրություն
--------------

Ջեֆրի Սքոլը ծնվել է 1965 թվականի հունվարի 16-ին, կանադական Մոնրեալ քաղաքում, հրեաների ընտանիքում։ Նրա հայրը քիմիական ընկերության սեփականատեր էր, իսկ մայրը` դպրոցի ուսուցչուհի։

Ընդունվելով Տորոնտոյի համալսարան` ուսման վճարն ինքնուրույն է վճարել` գումար վաստակելով Նորթ Յորքի լցակայաններից մեկում։ Ուսանողական տարիներին եղել երգիծական The Toike Oike թերթի խմբագիրը։
1987 թվականին ավարտել է համալսարանը` էլեկտրատեխնիկայի մասնագիտությամբ։ 
Համալսարանն ավարտելուց հետո մի քանի տարով մեկնել է աշխարհով ճամփորդելու, վերադառնալուց հետո միանգամից ստեղծել է երկու` Skoll Engineering (ինֆորմացիոն տեխնոլոգիաների ոլորտի խորհրդատվական) և Micros on the Move Ltd (տեխնիկայի լիզինգ) կազմակերպություններ։

1993 թվականին լքել է Կանադան` Սթենֆորդի համալսարանի բիզնես դպրոցում բիզնեսի կառավարման մագիստրոսի աստիճան ստանալու համար, որն ավարտել է 1995 թվականին։

Բիզնես կրթություն ստանալուց հետո որոշ ժամանակ աշխատել է Knight Ridder-ում, որտեղ զբաղվել է հրատարակչական ընկերությունների բիզնես նախագծերով։

1996 թվականին Ջեֆրին ծանոթացել է Իբէյի հիմնադիր Պիեռ Օմիդյարի հետ, որը նրան աշխատանքի է ընդունել որպես իր ընկերության առաջին մշտական աշխատողի` տնօրենի կարգավիճակով։

1998 թվականին այդ պաշտոնում նրան փոխարինել է Մարգարեթ Ուիթմենը։

Հեռանալով Իբեյից` միլիարդատերը կենտրոնացել է իր սեփական Սքոլ հիմնադրամի (անգլ.՝ Skoll Foundation) կառավարման վրա։

Նա զբաղվում է սոցիալական ձեռնարկատիրությամբ` ներդրումներ է անում զարգացող երկրների առողջապահության և կրթության ոլորտներում։

2003 թվականին Սքոլն արժանացել է Տորոնտոյի համալսարանի իրավագիտության դոկտորի աստիճանին։

2004 թվականին Սքոլը հիմնադրել և ղեկավարել է Լոս Անջելեսում տեղակայված Participant Media կինոընկերությունը, որն զբաղվում էր վավերագրական և անկախ ֆիլմերի արտադրությամբ։
Հաջորդ տարի այդ ընկերությունը թողարկել է առաջին` North Country, Syriana, Murderball և Good Night, and Good Luck ֆիլմերը։

Ընկերության ընդամենը երեք տարվա գոյության ընթացքում կինոարտադրող ընկերության ֆիլմերը 11 անգամ ներկայացվել են Օսկարի.

2009 թվականին Ջեֆը հիմնել է Skoll Global Threats Fund հիմնադրամը` կլիմայական փոփոխությունների և զանգվածային ոչնչացման զենքերի տարածման խնդիրների լուծման համար։

2011 թվականին դարձել է Կանադայի շքանշանի ասպետ` սոցիալական և բարեգործական գործունեության համար։

2013 թվականի օգոստոսին թողարկել է իր սեփական Pivot հեռուստաալիքը, որի թիրախային լսարանը հասարակության մեջ փոփոխություններ երազող երիտասարդներն են.

Անձնական կյանք
--------------

2014 թվականի հոկտեմբերին ամուսնացել է կանադուհի Ստեֆանի Սվեդլովի հետ։

Ծանոթագրություններ
------------------

1. 1 2  filmportal.de — 2005.
2. 1 2  MAK (польск.)
3. ↑  Երբեմն` Ջեֆ Սքոլ։
4. ↑  *Джоанна Мэйр и Кейт Гэнли* Социальное предпринимательство: инновации для устойчивого развития(ռուս.). — 2010. — С. 109-120. Архивировано из первоисточника 12 Սեպտեմբերի 2015. Печатается по: *Johanna Mair and Kate Ganly* Social Entrepreneurs: Innovating Toward Sustainability(անգլ.) // *Worldwatch Institute* State of the World 2010: Transforming Cultures. From Consumerism to Sustainabilit. — New Yor: W.W. Norton & Company, 2010. — С. 103-109.
5. 1 2 3 4 5  Эдвин Дерджи (2013 թ․ սեպտեմբերի 19)։ «Джеффри Сколл (Исчезающий вид: 6 самых богатых холостяков Америки)» (ռուսերեն)։ Forbes։ Վերցված է 2015 թ․ ապրիլի 21
6. ↑  «Jeffrey Skoll»։ *Forbes*։ Վերցված է 2016 թ․ դեկտեմբերի 28
7. ↑  *Calcalist.co.il מייסד ebay: "יצא לי החשק מההייטק"*
8. ↑  Biography,,The History of Computing Project
9. ↑  Cohen, Adam, *The Perfect Store: Inside Ebay* Archived 2006-06-30 at the Wayback Machine. ISBN 0-316-16493-3
10. 1 2 3 4 5 6  Ричард Брэнсон (2012 թ․ փետրվարի 14)։ «Преимущества социально ответственного бизнеса» (ռուսերեն)։ Независимая газета։ Վերցված է 2015 թ․ ապրիլի 21

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Filmportal · Internet Movie Database |
|  |
| Չափորոշչային վերահսկողություն | GND: 1061955303 · ISNI: 000000005392403X · LCCN: no2007009763 · VIAF: 48997620 · WorldCat VIAF: 48997620 |

 |